ไปตรวจเลือดแล้วบอกกล้ามเนื้ออักเสบ ค่า cpk สูง 568 หมายถึงอะไรคะ ให้ลดยาไขมัน จากเดิมทาน 40 mg เหลือ 20 mg ค่ะขอบค่ะ
สวัสดีค่ะ ค่า CPK คือค่าเอนไซม์ที่หลั่งจากกล้ามเนื้อ เป็นเอนไซม์ชนิดหนึ่งที่จะตรวจพบได้เมื่อร่างกายมีการสลายกล้ามเนื้อปนออกมาในกระแสเลือด โดยหากตรวจพบว่ามีค่าสูงกว่าปกติจะแสดงถึงการที่ร่างกายเริ่มมีการสลายกล้ามเนื้ออกมาใช้ หรือเป็นกล้ามเนื้ออักเสบจากสาเหตุใดๆ เช่น การออกกำลังกายอย่างหนัก การผ่าตัด การฉีดยาเข้ากล้าม การใส่สายสวนหัวใจ หรือที่พบได้บ่อยเช่นกันก็คือเป็นผลข้างเคียงจากการใช้ยาลดไขมันกลุ่ม statin ค่ะดังนั้นในกรณีนี้แพทย์อาจจะคิดถึงว่าเป็นค่า cpk ที่สูงจากกล้ามเนื้ออักเสบจากการใช้ยาไขมัน จึงมีการลดปริมาณยาที่ใช้ และน่าจะมีการนัดกลับไปติดตามอาการและค่าเลือดต่อไป ให้ไปตามแพทย์นัด เพื่อพิจารณาต่อว่าสามารถใช้ยาชนิดนี้ได้หรือไม่ ที่ขนาดเท่าใด หรือต้องหยุดใช้ยาไปเลย